আলবার্ট আইনস্টাইন
আলবার্ট আইনস্টাইন () (মার্চ ১৪, ১৮৭৯ - এপ্রিল ১৮, ১৯৫৫) জার্মানিতে জন্মগ্রহণকারী একজন নোবেল পুরস্কার বিজয়ী পদার্থবিজ্ঞানী। তিনি তার বিখ্যাত আপেক্ষিকতার তত্ত্ব এবং বিশেষত ভর-শক্তি সমতুল্যতার সূত্র আবিষ্কারের জন্য বিখ্যাত। তিনি ১৯২১ সালে পদার্থবিজ্ঞানে নোবেল পুরস্কার লাভ করেন। তার পুরস্কার লাভের কারণ হিসেবে উল্লেখ করা হয়, তাত্ত্বিক পদার্থবিজ্ঞানে বিশেষ অবদান এবং বিশেষত আলোক-তড়িৎ ক্রিয়া সম্পর্কীত গবেষণার জন্য।
অ্যালান আর্কিন
আর্কিন ১৯৩৪ সালের ২৬শে মার্চ নিউ ইয়র্ক সিটির ব্রুকলিনে জন্মগ্রহণ করেন। তার পিতা ডেভিড আই. আর্কিন ছিলেন একজন চিত্রশিল্পী ও লেখক, এবং তার মাতা বিয়াত্রিচ (প্রদত্ত নাম: ওর্টিস) ছিলেন একজন শিক্ষিকা। আর্কিন ইহুদি পরিবারে বেড়ে ওঠেন, কিন্তু তার পরিবার থেকে ধর্মের প্রতি জোর দেওয়া হতো না। তার পূর্বপুরুষগণ ইউক্রেন, রাশিয়া ও জার্মানি থেকে যুক্তরাষ্ট্রে আসেন। আর্কিনের ১১ বছর বয়সে তার পিতামাতা ব্রুকলিন থেকে লস অ্যাঞ্জেলসে চলে যায়। কিন্তু ৮ মাস হলিউড ধর্মঘটের কারণে তার পিতার সেট ডিজাইনারের চাকরি চলে যায়। ১৯৫০-এর দশকের রেড স্কেরের সময় আর্কিনের পিতামাতাকে কমিউনিস্ট হওয়ার কারণে অভিযুক্ত করা হয়। তার পিতাকে তার রাজনৈতিক মতাদর্শ সম্পর্কে প্রশ্ন করা হলে তিনি এর উত্তর না দিতে চাইলে তাকে চাকরিচ্যুত করা হয়। ডেভিড আর্কিন এই মামলার আপীল করেন, কিন্তু তার মৃত্যুর পর তাকে নির্দোষ ঘোষণা করা হয়েছিল।